RaptorDB - the Key Value Store - CodeProject 11,048,180 members (69,424 online)
Last Visit: 31-Dec-99 19:00 Last Update: 27-Nov-14 9:17Refresh1 Vrou laai eie skok-foto's van huishoudelike geweld op Facebook vir bewusmaking
JY LEES NOU Vrou laai eie skok-foto's van huishoudelike geweld op Facebook vir bewusmaking
Angela Brower was nie skaam oor hoe haar gesig gelyk het nadat haar gewese kêrel haar mishandel het nie en haar selfies saai bewusmaking oor huishoudelike geweld. Huffington Post het met haar gesels. Lees die volledige berig hier.
Angela Brower (37) het besluit dat die tweede keer dat haar gewese kêrel haar geslaan het, sal die laaste keer wees. As deel van bewusmaking oor huishoudelike geweld het sy besluit om haar bebloede gesig op haar Facebook-blad te laai om die boodskap te stuur: dit was die laaste. "Ek het die fout gemaak om hom een keer terug te vat en alles het goed gegaan vir ’n ruk," vertel Angela aan Huffington Post. "As jy nog nie daar was nie, verstaan jy nie waarom vroue terug gaan nie ..."
- Angela in Huffington Post
Angela van Tennessee in die VSA se dapper daad om foto's haar stukkend geslaande gesig te deel, het vinnig oor die internet versprei en verskeie publikasies het al oor haar foto's berig en mense aan die praat gekry - presies wat haar doel daarmee was.
Nadat sy by die hospitaal was, het Angela foto's van haar beseerde gesig en bebloede oog op Facebook gelaai om aan ander vroue die gevare van huishoudelike geweld te wys en só bewustheid te skep.
Angela laai gereeld foto's van haar herstelproses op Facebook en kry ongelooflik baie ondersteuning van vriende en selfs vreemdelinge. Haar veldtog op GoFundMe het reeds meer as die beoogde $9 000 (sowat R95 000) ingesamel. Haar mediese versekering dek slegs die helfte van haar hospitaal-onkoste.
WAT DINK JY VAN HIERDIE VELDTOG? MOES SY HAAR FOTO'S OP FACEBOOK LAAI OF NIE?